OPETUS- JA KULTTUURIMINISTERIÖ Muistio

Ammatillisen koulutuksen osasto (AMOS) 2/2017, 8.6.2017

TYÖ- JA ELINKEINOMINISTERIÖ

Työllisyys- ja yrittäjyysosasto

Työelämän osaamispalvelut -ryhmä

**ELINIKÄISEN OHJAUKSEN YHTEISTYÖRYHMÄN (ELO-ryhmä) KOKOUS**

**Aika:** Torstai 8.6.2017 klo 13.00–16.00

**Paikka:** Opetus- ja kulttuuriministeriö, kokoustila Jukola, Meritullinkatu 1

Läsnä:

(x) työmarkkinaneuvos, **Teija Felt,** työ- ja elinkeinoministeriö, puheenjohtaja

(-) Johtaja **Mika Tammilehto**, opetus- ja kulttuuriministeriö,

(-) Opetusneuvos **Heikki Blom**, opetus- ja kulttuuriministeriö

(-) Neuvotteleva virkamies **Taina Eckstein**, valtiovarainministeriö

 (-) Koulutuspoliittinen sihteeri **Tapio Heiskari**, Suomen Ylioppilaskuntien liitto SYL ry

(x) Asiantuntija **Henri Helander,** Pohjois-Pohjanmaan ELY-keskus, Rahoitusyksikkö

(x) Kehittämisjohtaja **Ari Hyyryläinen**, ELY-keskusten ja TE-toimistojen yhteinen kehittämis- ja hallinnointiyksikkö, KEHA/TOKE

(x) Koulutuspoliittinen asiantuntija **Eero Kivinen**, Suomen Ammattiin Opiskelevien liitto SAKKI ry

(x) Vastaava asiantuntija, Euroguidance **Tarja Juurakko-Koskinen**, Kansainvälisen liikkuvuuden ja yhteistyön keskus CIMO

(x) Ylitarkastaja **Emma Kuusi**, opetus- ja kulttuuriministeriö

(-) Överinspektör för bildningsväsendet **Michael Mäkelä**, Regionsförvaltningsverket i Västra och Inre Finland, svenskspråkiga serviceenheten för undervisningsväsendet,

(-) Johtaja **Maire Mäki**, TE-toimisto Pohjois-Pohjanmaa

(-) Koulutuspoliittinen asiantuntija, **Riina Nousiainen,** Toimihenkilökeskusjärjestö STTK

(-) Toimitusjohtaja **Petri Lempinen**, Ammattiosaamisen kehittämisyhdistys AMKE ry

(x) Rahoitusyksikön päällikkö **Taina** **Lommi**, Keski-Suomen ELY-keskus, Rahoitusyksikkö

(-) Neuvotteleva virkamies **Elina** **Palola**, Sosiaali- ja terveysministeriö

(-) Opinto-ohjaaja **Maija** **Pasanen**, Suomen opinto-ohjaajat SOPO ry

(-) Kehittämispäällikkö **Jukka Peltokoski**, Pirkanmaan ELY-keskus, sijainen **Jani Lahti**

(-) Opetusneuvos **Juhani** **Pirttiniemi**, Opetushallitus

(-) Koulutus- ja työvoimapoliittinen asiantuntija **Kirsi Rasinaho**, Suomen Ammattiliittojen Keskusjärjestö SAK ry

(-) Kehittämispäällikkö **Hannele** **Salminen**, Suomen Kuntaliitto Ry

(-) Rehtori **Sirkka** **Suomi**, Vapaa Sivistystyö ry

(-) Projektipäällikkö **Pasi Savonmäki**, Keski-Suomen ELY-keskus, Kohtaamo-koordinaatiohanke,

(-) Johtaja **Sari** **Taukojärvi**, Akava ry

(x) Palvelupäällikkö **Kirsi Suovalkama**, TE-asiakaspalvelukeskus

(x) Johtaja **Liisa Tenhunen-Ruotsalainen**, Elinkeinoelämän keskusliitto EK ry

(x) Erityisasiantuntija **Inkeri** **Toikka**, Opetusalan Ammattijärjestö OAJ ry

(-) Koulutusasioiden päällikkö **Mika Tuuliainen**, Suomen Yrittäjät ry

(x) Puheenjohtaja **Airi Valkama**, Erilaisten oppijoiden liitto ry

(x) Projektipäällikkö **Raimo Vuorinen**, Jyväskylän yliopisto, Koulutuksen tutkimuslaitos

Asiantuntijat:

(x) Suunnittelija **Tiina Asunmaa**, työ- ja elinkeinoministeriö

(x) Neuvotteleva virkamies **Hillevi Lönn**, työ- ja elinkeinoministeriö

(x) Eläke-, opinto- ja perhe-etuuksien osaamiskeskuksen päällikkö, Regina Ollilla, Kela

Sihteeristö:

(x) Neuvotteleva virkamies **Ulla-Jill Karlsson**, opetus- ja kulttuuriministeriöstä

(-) Opetusneuvos **Raija Meriläinen** opetus- ja kulttuuriministeriöstä

(x) Erityisasiantuntija **Ari-Pekka Leminen**, työ- ja elinkeinoministeriö

(x) Johtava kehittämisasiantuntija **Harry Pulliainen**, KEHA/TOKE

**Asiat:**

1. **Kokouksen avaus, puheenjohtaja Teija Felt (TEM)**

Teija Felt avasi kokouksen. Todettiin läsnäolijat, yhteensä 18 henkilöä.

1. **Edellisen pöytäkirjan hyväksyminen (liite 1)**

Teija Felt kävi läpi edellisen kerran muistion. Muistio hyväksyttiin sellaisenaan.

1. **Ohjausosaamistiimin toiminnan raportointi (liite 2):**

Ryhmän jäsen Raimo Vuorinen esitteli ohjausosaamistiimin toimintaa ja tuloksia **liitteen 2** pohjalta. Teemaksi vuodelle 2017 sovittiin monialainen ohjaus. Tähän liittyen järjestettiin TNO-päivät Jyväskylässä 4. – 5.5.2017. Päivien avauspaneeli streemattiin verkkoon. Koulutuksellisia webinaareja järjestetään syksyllä 2017.

Alkuvuodesta 2017 ohjausosaamistiimin työn pohjalta ministeriöt lähettivät ohjeen ohjauskoulutusten kokoamisesta ELO -torille. Koulutusten ilmoittaminen ELO -torilla on käynnistynyt, toki alueittain vaihtelevalla aktiivisuudella. Myöhemmin ohjauskoulutusasiat ja osaamisen kehittämisen laajemminkin on tavoitteena saada työn alla olevalle kaikkien TNO -toimijoiden yhteiselle verkko-ohjausalustalle.

Ohjauksen tilan arviointityön käynnistämisessä ohjausosaamistiimi on ollut aktiivinen, ks. tämän kokouksen asiakohta 5.

Ryhmän jäsenenä toimineet OPH:n Juhani Pirttiniemi ja TEM:n Ari-Pekka Leminen ovat siirtymässä eläkkeelle. Heidän tilalleen on hyvä saada edustajat näistä taustayhteistöistä (OKM/OPH ja TEM).

Keskustelussa kysyttiin, mitä ohjausosaamistiimillä on seuraavaksi työn alla. Vastauksena kerrottiin, että ohjauksen tilan arviointi työllistää. Työlistalla ovat myös uraohjauksen vireillä oleva erikoistumiskoulutus (tämän kokouksen asiakohta 7.) ja verkko-ohjausalustan vähittäinen kehittäminen ohjaustoimijoiden yhteisen tiedonvaihdon ja kehittämisen alustaksi.

Teija Felt kiitti ryhmää sen toiminnasta.

1. **Hallituksen kärkihankkeiden tilanne ja ajankohtaiset asiat**

Todettiin, että STM:n edustaja ei ollut paikalla

OKM: Ulla-Jill Karlsson

HE ammatillisesta koulutuksesta on eduskunnassa käsittelyssä. VNA ammatillisesta koulutuksesta ja OKMA rahoituksen laskentaperusteista ovat juuri lähteneet lausunnolle ja muut asetukset (valintaperusteasetus, yhteishakuasetus, tutkintorakenneasetus, maksuperusteasetus, VNA opetus- ja kulttuuritoimen rahoituksesta, OKMA oppisopimuskoulutuksen opintososiaalisista etuuksista) ovat lähdössä myöhemmin kesäkuussa. Järjestämislupa-asiat etenevät syksyyn mennessä. Oppilaitokset saavat tarjouksen, johon vastaavat ja OKM tekee päätöksen järjestämisluvista mukaan lukien työvoimakoulutus syyskuun loppuun mennessä

TEM, Teija Felt:

Maakuntamalli etenee. Aluekehittämis- ja kasvupalvelulaki ja laki rekrytointi- ja osaamispalveluista ovat olleet jo lausunnolla. Markkinoille siirtymistä sekä tuetaan että osin epäröidään. Järjestämisvastuuta monet kunnat haluaisivat, samoin tuottamisvastuuta. Markkinapuutteen toteaminen on kriittinen kohta. Markkinapuute tulee tutkia ja analysoida perusteellisesti. Vaikeassa työmarkkinatilanteessa olevien palveluista ollaan huolissaan. Palvelutarpeen arviointi pidetään tärkeänä niin, että se olisi maakunnan vastuulla. Henkilöstön asema huolestuttaa.

ICT-palveluita kehitetään. Tulossa on kumppanuuspohjainen työmarkkinatori, jossa mm. on tekoälyyn pohjautuva ”mätsäys”, jossa osaamisen profiilit ja työpaikan / tehtävien profiilit kohtaavat ja tekoäly tuottaa ratkaisuvaihtoehtoja. Samassa yhteydessä rakennetaan myös monialainen asiakastieto-järjestelmä.

Laki rekrytointi- ja osaamispalveluista on menossa elo-syyskuun vaiheessa eduskuntaan, tällä hetkellä siihen liittyvä lausuntokierros jatkuu vielä. Laki aluekehittämisestä ja kasvupalveluista hyväksytään todennäköisesti syyskaudella 2017.

Ari-Pekka Leminen kertoi lyhyesti nuorisotakuun tilanteesta. OKM:n viime vuonna asettaman nuorisotakuun johtoryhmä tuotti tämän vuoden alussa väliraportin työstään. Nyt johtoryhmän työ on pysähdyksissä, koska ryhmälle ei ole vielä nimetty uutta puheenjohtajaa edellisen erottua tehtävästä. Nuorisotakuun johtoryhmän ehkäpä tärkeimpänä tehtävänä on ollut Ohjaamotoiminnan edistäminen yhdessä Kohtaamo -hankkeen, ministeriöiden, ohjaamoiden ja kaikkien TNO -toimijoiden kanssa. Ohjaamotoiminta onkin edennyt hyvin ja sitä vahvistamaan syntyi hallituksen puolivälin päätös Ohjaamotoiminnan vakinaistamisesta (rahoitus, järjestämisvastuu ja ohjausryhmän perustaminen). Tähän myönteiseen päätökseen vaikutti selkeästi myös NEET -ministeri- ja asiantuntijaryhmä, joka tämän vuoden puolella asetettiin.

1. **Elinikäisen ohjauksen tilan arviointi**
2. ELO -ryhmien toiminnan raportointi v. 2016, alustavaa yhteenvetoa, eVokes

EVokesin Raimo Vuorinen kertoi ELO -ryhmien vuoden 2016 toimintaraporttien yhteenvedosta, joka oli annettu tehtäväksi eVokesille siksi, että näin yhdistyivät ministeriöiden ja eVokesin ELO -selvittelytyö toisiinsa. Vastaukset saatiin yhtä vaille kaikista ELY -keskuksista

Raportointikysymykset laadittiin yhdessä ministeriöiden ja eVokesin kesken.

Raimo Vuorinen kertoi alustavista tuloksista, **liite 3**. Esityksensä lopuksi hän totesi, että kaikkiaan alueellinen ELO -toiminta Suomessa on kansainvälisesti vertaillen varsin hyvää ja toimivaa. Hän totesi myös, että nyt luonnosvaiheessa oleva tulosraportointi valmistellaan vielä eheän raportin muotoon ja se valmistunee syyskuussa 2017.

Esityksen jälkeen käydyssä keskustelussa todettiin mm:

* eri alueille toimitaan melko erilailla, kokonaisuus on mielenkiintoinen
* mistä melko suuret erot kertovat? Mitä pitäisi ehkä tehdä?
* raportin tuloksia voi käyttää oman alueen toiminnan kehittämisen pohjana
* voi olla, että keskeistä on se, miten alueilta löytyy innostuneita vetäjiä toiminnalle, toki toiminnan resurssit ovat myös keskeisiä
* ruotsinkielinen ohjaus oli mukana kyselyssä, mutta tässä vaiheessa siitä saatuja tietoja ei oltu liitetty raportointiin. Ahvenanmaalla ollaan myös innostuneita ELO toiminnan käynnistämisestä (vrt. Fär-saaret)
* eri koulumuotojen ohjaajat ovat hyvin mukana ELO -toiminnassa
1. Katsaus KARVI:n, eVokesin ja ministeriöiden yhteistyönä käynnistyvään ohjauksen tilan arviointiprosessiin ja keskustelua.

Raimo Vuorinen( eVokes) ELO -ryhmän ohjausosaamistiimin muiden jäsenten täydentämänä kertoi ohjauksen tilan arvioinnin tilanteesta.

ELO -ryhmän suunnittelema ohjauksen tilan arviointi vuosina 2017-2018 meni osittain uusiksi, kun kävi ilmi, että koulutuksen arviointikeskus (Karvi) tekee laajan ohjauksen nivelvaihearvioinnin vuosina 2017 - 2020, **liite 4 ja liite 5.**

Raimo kertoi ohjauksen tilan arvioinnin tarpeesta eli toimintaympäristössä tapahtuvista ilmöistä, uudistuksista ja muutoksista. Hän kävi läpi myös arvioinnin tavoitteita ja toteutussuunnitelmaa, arviointiulottuvuuksia, VOP-mallia sekä hyödynnettävissä olevia aikaisempia jäsennyksiä (ks. liitteet)

Ohjauksen tilan arvioinnin tulevat toteuttamaan Karvi ja eVokes yhteistyössä. Aineistojen kokoamiseen osallistuvat ministeriöt, KEHA, OPH Kohtaamo, Koordinaatti, ELY –keskukset, AVI -virastot, alan koulutus- ja tutkimusyksiköt jne.

Esityksen jälkeen käytiin keskustelua mm. seuraavista asioista:

* Maahanmuuttajien osaamisen kehittämisen hankkeissa ja NAO -hankkeissa on ollut käytössä arviointiaineistoja, jotka ovat pohjautuneet VOP -ajatteluun. Näitä kannattaa käyttää yhtenä pohjana.
* Monissa hankkeissa on olemassa arviointivälineitä ja työkalupakkeja, esim. erilaiset oppijat, TSL jne.
* Ohjauksen tilan arvioinnin alustava suunnitelma todettiin kiinnostavaksi. ESR-hankkeissa on myös olemassa hyviä ohjaukseen liittyviä välineistöjä. Zoomi-hanke on yksi keskeinen teemaan liittyvä hanke.
* Valtakunnallinen työpajayhdistys tulee olemaan yksi toimina tässä kokonaisuudessa.
* Ns. läpäisyhankkeilla voi olla myös aineistoja
* Tämän vuoden syyskuussa Irlannissa on tapaaminen, jossa voi virittää kansainvälistä yhteistyötä arviointiasiassa

Keskustelun lopuksi puheenjohtaja Teija Felt korosti arviointihankkeen myönteistä merkitystä ohjauksen kehittämiselle.

1. **Ohjaamotoiminnan ja verkko-ohjauksen tilanne + ”kyselytunti”**

ELO -ryhmän jäsenten kysymyksiin vastaamassa olivat ennakkotiedosta poiketen vain ministeriöiden edustajat, koska Kohtaamo -hankkeen edustajille oli ilmaantunut esteitä osallistumiselle. Pohja-aineistona kyselytunnille toimivat ennakkoon toimitetut aineistot verkko-ohjauksesta, **liitteet 6 ja 7.**

Teija Felt kertoi aluksi NEET -ryhmästä. Ryhmä teki selvityksiä kevätkaudella 2017 ja tilasi tutkimuksen mm. Heikki Hiilamolta. Ryhmä teki toimintasuunnitelman, joka meni läpi hallituksen puoliväliriihessä. Erityisen myönteistä oli, että hallitus teki päätöksen Ohjaamotoiminnan vakinaistamisesta. Hallitus myönsi vakinaistamiseen 5 miljoonan rahoituksen vuosille 2018 – 2021, yhteensä 20 miljoonaa. Lisäksi määritellään ohjaamotoiminnan järjestämisvastuu ja nimetään valtakunnallinen ohjausryhmä.

Rahoitus ohjautuu TE -toimistojen kautta ohjaamotoiminnan vakiinnuttamiseen. Rahoituksella kyetään palkkaamaan yli 80 koordinaattoria. Järjestämisvastuusta päätettäneen 13.6. NEET – ministeriryhmässä (muistiota kirjoitettaessa tiedossa oli, että tuo kokous siirtyi). Järjestämisvastuun yksityiskohdat ovat auki, mutta yhtenä vaihtoehtona on, että järjestämisvastuu on maakunnilla. Järjestämisvastuusta tulee todennäköisesti kohta myös lakiin aluekehittämisestä ja kasvupalveluista. Rahoitus tulee toivottavasti olemaan korvamerkittyä ohjaamojen vakiinnuttamiseen. Rahoituksen jakoperusteita valmistellaan parhaillaan työ- ja elinkeinoministeriössä. Valtakunnallinen ohjausryhmä nimitettäneen syksyllä 2017.

Kyselytunnilla esille nousi seuraavaa:

* Vakinaistamisrahoitus kohdennetaan selkeästi Ohjaamotoiminnan vakinaistamiseen / koordinointiin, **ei** esim. TE -palveluihin
* ESR -rahoituksen todettiin olleen nyt saatua rahoitusta suurempaa. Samalla todettiin, että tällä rahoituksella koordinoidaan sopimuksellista toimintaa, johon eri organisaatiot tuovat omaa henkilöstöään ja rahoitustaan. Toiminta perustuu siis eri toimijoiden välisiin sopimuksiin ja eri toimijoiden olemassa olevien resurssien sijoittamiseen ohjaamotoimintaan
* Ne, jotka jo nyt toimivat Ohjaamoissa emo-organisaationsa rahoituksella, jatkanevat luonnollisesti edelleen näissä töissä. ESR-rahoituksella olevat voivat jäädä pois
* Ohjaamotoiminta on kaikkiaan myötätuulessa. Kumppanuus, sopimuksellisuus. Nyt myös on olemassa hallituksen siunaus ja resurssejakin.
* Hallituksen myöntämää rahaa käytettäneen olemassa olevien ohjaamotoimintojen vakiinnuttamiseen, Kohtaamo -jatkorahoitusta voidaan käyttää uusien luomiseen.
* Todettiin myös, että hallituksen rahoituksella ja Kohtaamo -jatkohankkeen kautta hakuun tulevalla ESR-rahoituksella kehitetään nuorten Ohjaamotoimintaa. Seuraava askel Suomessa on kehittää monialaisia TNO -palveluita kaiken ikäisille ELO -ryhmän viime syksynä hyväksymien linjausten mukaisesti.

**Verkko-ohjaus:**

Kirsi Suovalkama, Harry Pulliainen ja Ari-Pekka Leminen esittelivät verkko-ohjauksen kehittämistilannetta aiemmin toimitetun Marko Kilpeläisen tekemien esittelydiojen avulla.

Tavoitteena on luoda työskentely- tai ohjausalusta asiakkaan ja ohjaustyöntekijän välille.. Lisäksi verkko-ohjausalusta mahdollistaa omaehtoisen tiedonhaun sekä neuvonnan. Edelleen tavoitteena on, että alusta toimii eri tietovarantojen linkittäminen ja yhdistäminen sekä ohjaustoimijoiden yhteisenä tiedonvaihto- ja kehittämisalustana toimiminen. Alusta on tarkoitettu kaikkien nykyisten ja tulevien TNO -toimijoiden käyttöön ja kaukotavoitteena on yhteisen asiakastietojärjestelmän sekä ohjauksen seuranta- arviointi- ja laatujärjestelmän sisällyttäminen alustaan

Asiakas voi hakea tietoa alustalta kirjautumatta, mutta saadakseen ohjausta hänen tulee kirjautua ja käyttää vahvaa tunnistusta. Kokonaisuus tulee olemaan yhteensopiva kansalaisen palveluväylän ja ns. työmarkkinatorin kanssa. Verkko-ohjaus voi yhdistyä kasvokkain ohjaukseen, puhelinohjaukseen jne.

Verkko-ohjausalustan käytettävyystestauksia on tehty ja alustaa on kehitetty testausten pohjalta. Koeversio on jo melko hyvässä vaiheessa. Ensimmäinen versio saataneen tuotantokäyttöön jo vuoden 2017 lopulla.

Verkko-ohjauksen kehittämisryhmä on käynyt läpi nimiehdotuksia ja tässä vaiheessa ehdolla on kolme eniten suosiota saanutta. Tehdyssä ELO -ryhmän leikkimielisessä koeäänestyksellä nimiehdotukset saivat ääniä seuraavasti (osa äänesti tyhjää): Uraluotsaamo.fi 0, Ohjaustaverkossa.fi 5, Uraote.fi 4.

Kysymys-vastausosiossa esille nousi seuraavia asioita:

* erilaiset oppijat, heidän palvelutarpeensa ja niihin vastaaminen on tärkeää saada mukaan verkko-ohjausalustalle
* todettiin, että henkilökohtainen ohjaus verkko-ohjausalustalla tapahtuu suojatussa yhteydessä viivästettynä tekstipohjaisena keskusteluna. Tarvittaessa myös online-keskusteluja (chat)
* alustalle tullaan liittämään myös koko maan TNO -toimijoiden tiedot, mikä antaa kokonaiskuvaa TNO -toimijoista eri alueilla ja helpottaa palvelujen saatavuutta. Tärkeää on, että alusta toimii myös kaikkien TNO -toimijoiden tiedonvaihdon ja kehittämisen mahdollistavana foorumina.
* alustan kehittämisessä on tärkeää huomioida jollakin tavalla nuorten aktiiviajan painottuminen myös ilta- ja yöaikaan?
* Haastavaa on käytettävän kielen, sävyjen yms. viilaaminen nuorten ja kaikkien asiakkaiden kannalta ymmärrettäväksi
* Verkko-ohjausalustan tarvetta lisää mm. se, että TE –toimistojen palveluvalikoimasta jäi vuosia sitten pois erillinen koulutus- ja ammattitietopalvelu.

Teija Felt kiitti esityksen pitäjiä ja keskustelijoita.

1. **Aikuisten uraohjauksen erikoistumiskoulutuksen suunnittelun tilanne**

Teija Felt ja Ari-Pekka Leminen esittelivät 8.6. aamupäivällä saatua uraohjauksen erikoistumiskoulutuksen tilannekatsausta. Jos ammattikorkeakoulujen ja yliopistojen opetus- ja kulttuuriministeriölle lähiviikkoina tekemät hakemukset menevät läpi, ensimmäiset erikoiskoulutukset voisivat alkaa ehkä jo ensi vuonna. Koulutus olisi tarkoitettu korkeakoulututkinnon suorittaneille ohjaustyötä tekeville, sen sisällöt vastaisivat hyvin ohjausosaamisen käytössä olevia jäsennyksiä. Koulutus olisi maksullista. Varsin myönteistä on, että tällä erikoistumiskoulutuksella voitaisiin osaltaan turvata ohjauksen osaamista ja laatua myös tulevaisuuden monitoimijaisessa ympäristössä.

Keskustellen käytiin läpi suunnitteluryhmän ELO -ryhmälle pohdittavaksi laatimia kysymyksiä. Suunnitteluryhmän tilannekatsaus on **liitteessä 8** ja yhteenveto käydystä keskustelusta on **liitteessä 9**.

1. **Muut asiat**

**ELO -ryhmän viestinnän ajankohtaiset asiat, Tiina Asunmaa ja Hillevi Lönn**

Tiina Asunmaa ja Hillevi Lönn esittelivät tiedotusideoita (**liite 10**) syksylle 2017. Tällaisia olivat esimerkiksi: ICCDPP symposium 18.- 21.6.2017, Soul, Etelä-Korea, kasvupalvelulainsäädäntö – tilanne, ammatillisen koulutuksen reformi, työ- ja elinkeinohallinnon asiakaspalvelukeskus (TE –ASPA), ohjaamojen vakinaistaminen, TESSU -hanke Ohjaamojen tukena, ELO -verkostojen toiminta alueilla, OPH, Euroguidance - ohjaus ja kansainvälistyminen, ELO -yhteistyöryhmän 8.6. kokousaiheet/mistä halutaan viestittävän.

Mahdollisiksi lisäteemoiksi keskustelussa tuli esille mm. ammatillisen koulutuksen reformi, josta OKM muutenkin tuo julkisuuteen tietoa, syys - lokakuun koulutuksen Road Show, parasta osaamista -hanke, ohjaukseen liittyvien väitöskirjojen esittelyt jne. Keskustelussa välitettiin kiitoksia kentältä ja kiitettiin Tiina Asunmaata ja Hillevi Lönniä hyvästä ELO -tiedotuksesta.

Tiina ja Hillevi toivoivat saavansa jatkuvasti ideoita uusista tiedotettavista aiheista. Seuraavaan ajankohtaiskatsaukseen tulevat jutut tulee toimittaa Tiinalle ja Hilleville elokuun loppuun mennessä. Katsaus julkaistaan syyskuussa. Tämän vuoden viimeinen ajankohtaiskatsaus julkaistaan loka-marraskuussa.

**Muita:**

Tiedoksi: Ammattikasvatuksen aikakauskirjan seuraavan numeron teemana on Ohjaus. Siinä tulee olemaan mm. syksyllä eläkkeelle siirtyvän ELO -ryhmän jäsenen Juhani Pirttiniemen artikkeli.

Kokouksen päätteeksi OKM:n edustaja kiitti sanoin ja kukkasin eläköityvää Ari-Pekka Lemistä hyvästä ja inspiroivasta yhteistyöstä.

1. **Seuraavat kokoukset**

Seuraava kokous pidetään 14.9.2017 Helsingissä. Tarkempi paikka ilmoitetaan myöhemmin

1. **Kokouksen päättäminen**

Teija Felt päätti kokouksen klo 15.45 ja toivotti kaikille hyvää kesää

**Kokouksen puolesta**

Teija Felt Ari-Pekka Leminen

Puheenjohtaja Sihteeri